Լիզա Բարնարդ

**Լիզա Բարնարդ** (, ) վավերագրական լուսանկարիչ, քաղաքական նկարիչ, Հարավային Ուելսի համալսարանի լուսանկարչության դասախոս։ Հրատարակել է *Հուսահատության Շատո* (2012), *Մարտադաշտի բորենիները, Մեքենաները պարտեզում* (2014) և *Դեղձանիկն ու մուրճը* (2019) գրքերը։ Նրա աշխատանքները ցուցադրվել են անհատական և խմբային մի շարք  ցուցահանդեսներում։ Ալբերտ Ռենգեր-Պատցշի մրցանակի դափնեկիր է։

## Կյանք և գործունեություն
2005 թվականին Բարնարդն ավարտել է Բրայթոնի համալսարանը՝ ստանալով լուսանկարչության բակալավրի աստիճան։ Լուսանկարչության ոլորտում ստացել է նաև մագիստրոսի կոչում՝ կենտրոնացած քննադատական տեսության վրա։

Նրա առաջին գիրքը՝ *Հուսահատության շատո*, ուսումնասիրում է Մեծ Բրիտանիայի Պահպանողական կուսակցության Լոնդոնի Վեստմինսթերի Սմիթ հրապարակ 32-ում գտնվող գործածությունից դուրս եկած Պահպանողական նախընտրական շտաբը, «Հուսահատության շատո» մականունով․ պահպանողականների պատմության բազմաթիվ հեռուստատեսային պատմական պահերի տեսարան՝ Մարգարետ Թետչերի հաղթական հանրահավաքներից մինչև Իեն Դունկան Սմիթի հրաժարականը։ «Բարնարդի նկարները խոսում են քաղաքական իշխանության անցողիկ բնույթի և հաճախ ժամանակավոր աշխատանքային միջավայրի մասին, որոնք թաքնված են հեռուստատեսային տեսախցիկի կամ պաշտոնական դիմանկարի հայացքից այն կողմ»։ *Հուսահատության շատոն* ընդգրկվել է քննադատ Շոն Օ'Հագանի «2013 թվականի լավագույն անկախ ֆոտոգրքերի» ցանկում, *[[The Guardian|The Guardian-]]*ում, իսկ New Statesman-ը այն դարձրել է իրենց շաբաթվա նկարների գիրքը։

*«Պատերազմի թատրոնները»* խմբային ցուցահանդեսում, որը վարել է Մարկ Փաուերը 2007 թվականին, «Բարնարդը փաստագրել է ողբերգականորեն անլուրջ «նվերի տուփերը», որոնք ուղարկվել էին արտասահմանում տեղակայված ամերիկյան զորքերին»։ Փիթեր Կոնրադը, վերանայելով *The Guardian-ի* ցուցահանդեսը, բացատրել է Բարնարդի լուսանկարները՝ հարցնելով. «Ինչպե՞ս կարող են զինվորները, ովքեր խնդրում են իրենց ընտանիքներին ուղարկել իրենց փափուկ խաղալիքներ և պայթող բարձիկներ, հույս ունենալ հասկանալ իսլամական ապստամբների ավազակախմբերին, որոնց դեմ կռվում են»։

Բարնարդի «բարդ և ինտրիգային մուլտիմեդիա նախագիծը»՝ *Վիրտուալ Իրաքը* «ուսումնասիրում է ԱՄՆ բանակի ինտերակտիվ լրատվամիջոցների օգտագործումը զինվորական անձնակազմին հավաքագրելու, վարժեցնելու և բուժելու համար դեպի Մերձավոր Արևելք իրենց պարտքը կատարելու ուղևորությունից առաջ և հետո։ Այն ուսումնասիրում է ԱՄՆ բանակի, վիրտուալ իրականության և խաղային արդյունաբերության հարաբերությունները իրենց Flatworld նախագծում»։ Բարնարդը նկարահանել է այն Ստեղծագործական տեխնոլոգիաների ինստիտուտում, «հետազոտական կենտրոն, որը ֆինանսավորում են նաև զինվորականները՝ զարգացած տեխնոլոգիաներում վիրտուալ իրականության կիրառմամբ ուսումնական հավելվածներ ստեղծելու համար»։ Գորդոն Մաքդոնալդը, վերանայելով *Վիրտուալ Իրաքը* *Photoworks Biannual-ում*, ասել է. «Բարնարդի նախագիծը նպատակ չունի ուղղորդել ձեզ դեպի Flatworld-ի ծիծաղելի կողմերը կամ մատնանշել լուրջ բարոյական հարցերը, որոնք առաջացնում է նրա գոյությունը։ Այն ավելիին է ձգտում՝ պարզապես հեռացնելով դրա բոլոր հակասությունները»։

Նրա երկրորդ գիրքը՝ *Մարտադաշտի բորենիները, Մեքենաները պարտեզում*, ուսումնասիրում է անօդաչու թռչող սարքերի օգտագործումը ահաբեկչության դեմ պատերազմում։

Բարնարդը Հարավային Ուելսի համալսարանում վավերագրական լուսանկարչության ավագ դասախոս էր, այնուհետև 2017 թվականից այնտեղ լուսանկարչության ընթերցող էր։

## Հրատարակումներ
**Chateau Despair.* London: Gost, 2012. . Essays by Sarah James ("Maggie and the Fairytale of the Free Market") and Jeremy Till ("Six Inches of Power"). Edition of 500 copies.
**Hyenas of the Battlefield, Machines in the Garden.* London: Gost, 2014. . Essays by Julian Stallabrass ("The Missile and the Paperclip") and Eugénie Shinkle ("Drone Aesthetics"). Edition of 750 copies.
**The Canary and the Hammer.* London: Mack, 2019. .

## Հրատարակումներ Բարնարդի մասնակցությամբ
**Bringing the War Home.* Bradford, England: Impressions Gallery, 2010.
**9213.* Brighton, England: University of Brighton, 2013. Edition of 300.

## Մրցանակներ
*2003, Հաղթող, Դեյլի թելեգրաֆ/Նովարտիս գիտությունների մրցանակ, Մարդիկ անվանակարգ
*2005, 2-րդ տեղ, տարվա լուսանկարիչ, Գարդիան սթյուդենթ մեդիա մրցանակ
*2008,Դենի Ուիսոնի հիշատակի մրցանակ, Բրայթոն ֆոտո ֆրինջ, Բրայթոն, Անգլիա, *Վիրտուալ Իրաքի* համար
*2012, Ալբերտ Ռենգեր-Պատցշ մրցանակ 2012, Դիտրիխ Օփենբերգի հիմնադրամ, Ֆոլկվան թանգարան, Էսեն, Գերմանիա. 25000 եվրո *Մարտադաշտի բորենիները, Մեքենաները պարտեզում* *գրքի համար*
*2015, Առաջին տեղի մրցանակ, Հեղինակային դրամաշնորհ, Getty Images։ 15000 դոլար *Արևի ջանքերը* նախագծի համար

## Ցուցահանդեսներ
### Անհատական ցուցահանդեսներ
*2009, Վ*իրտուալ Իրաք,* Ֆինիքս, Լուիս, Անգլիա. Բրայթոն ֆոտո ֆրինջի մի մասը Բրայթոնի ֆոտոբիենալեի ժամանակ։
*2010, *Մեգի,* Քոոպ շենք, Բրայթոն ֆոտո ֆրինջ, Բրայթոն, Անգլիա. Ցուցադրվել է Բրայթոնի ֆոտոբիենալեի ժամանակ Սիմոն Ռոբերթսի *Ընտրական նախագծի* հետ միասին։
* 2014, *Օրվա արտիստը,* Սիմոն Նորֆոլկի ընտրությամբ, Ծաղիկների պատկերասրահ, Լոնդոն։
*2015, *Մարտադաշտի բորենիները, Մեքենաները պարտեզում,* Գրանդ հոլ, Արհեստանոցի այգի, Առլի հանդիպումներ, Առլ, Ֆրանսիա, 2015 թվականի հուլիսի 6- սեպտեմբերի 20։
*2022, *Լիզա Բարնարդ - Դեղձանիկը և մուրճը*, Ժնևի լուսանկարչության կենտրոն։

### Համատեղ ցուցահանդեսներ
*2006, Մանկական դափնեկիրների հոլոգրամների մշտական ​​ցուցադրություն (Քվենթին Բլոկ, Էն Ֆայն, Մայքլ Մորպուրգո և Ժակլին Ուիլսոն), Միաեղջյուր թատրոն երեխաների համար, Լոնդոն։ Համագործակցություն հոլոգրաֆիկ նկարիչ Ռոբ Մունդեյի հետ։
*2008, *Մի պահ ժամանակի մեջ,* Բրայթոնի համալսարան, Բրայթոն, Անգլիա, հոկտեմբերի 3-նոյեմբերի 16, 2008. Համագործակցություն Անիս Ջոսլինի հետ։
*2009, *Պոլսկան ծովի մոտ,* Իսթբուրն գնացքի կայարան, Իսթբուրն, Անգլիա։ 2009, Իսթբուրն փառատոնի մաս։ Բարնարդի լուսանկարները, Մարկ Հյուիտի հարցազրույցների տեքստային տառադարձումները։

### Խմբային ցուցահանդեսներ
*2007, *Պատերազմի թատրոններ,* Կրակովի լուսանկարչության ամիս, Շինդլերի գործարան, Կրակով, Լեհաստան։ Վարել է Մարկ Փաուերը։ Ընդգրկել է նաև Լյուկ Դելահեյի, Գերթ վան Կեստերեն, Քրիստոֆեր Ստյուարտի և Դոնովան Ուայլի լուսանկարները։
*2010, *Պատերազմը դեպի տուն,* Տպավորությունների պատկերասրահ, Բրեդֆորդ, Անգլիա, սեպտեմբերի 17 – նոյեմբերի 14, 2010։ Վարել է Պիպա Օլդֆիլդը։ Ընգրկել է նաև Փիթեր վան Ագտմաելի, Սամա Ալշաիբի, Ֆարհադ Արարնիայի, Ադամ Բրումբերգի և Օլիբվեր Չանարինի, Էդմունդ Քլարկի, Քեյ Մեյի, Ասեֆ Ալի Մուհամեդի և Քրիստոֆեր Սիմսի լուսանկարները։
*2011, *Մեգի,* Ֆոտո50, Լոնդոնի արվեստի տոնավաճառ, Լոնդոն. Վարել է Սելիա Դեյվիս Դեյվիդ Սպերոյի հետ Ֆոտովորքսի համար։
*2011, *Կողմնակի վնաս,* Լուք 11 լուսանկարչական փառատոն, Լիվերպուլ. Վարել են Փոլ լովը և Հարրի Հարդին։ Ընդգրկել է նաև Բարնարդի *Վիրտուալ Իրաք*-ից լուսանկարներ, ինչպես նաև Միշկա Հենների, Սիմոն Նորֆոլկի, Թիմ Հեթերինգթոնի, Զիյա Գաֆիչի, Փոլ Լովի, Էդմունդ Քլարկի, Էշլի Ջիլբերթսոնի, Բրեթ վան Օրթի, Ադամ Բրումբերգի և Օլիվեր Չանարինի լուսանկարները։
*2011, *XXI, Հակամարտություններ նոր դարաշրջանում,* Օք Քլիֆ մշակութային կենտրոն, Դալաս, Տեխաս։ Համահեղինակ՝ Չարլզ Դի Միտչել և Սինթիա Մալքահին, Բարնարդի, Ստեֆանի Սինքլերի, Ջեյմս Նեչթուեյի, Քրիս Անդերսոնի, Ջամել Շաբազի, Յուջին Ռիչարդսի, Քրիստոֆեր Մորիսի, Լորի Գրինկերի, Ռանիա Մատարի, Կաել Ալֆորդի և Թորն Անդերսոնի, Թիմ Հեթերինգթոնի, Գերի Նայթի, Նատան Դվիրի, Ակինտունդ Ակինլեյի, Գայ Թիլիմի և Ֆատագոմա Սիլուեի լուսանկարներով։
*2015, *Մտրակի անցում,* *Ազդեցություն*, Ֆորմատ լուսանկարչության միջազգային փառատոն, Դերբի, Մեծ Բրիտանի, մարտ–ապրիլ, 2015։

## Նշումներ


## Ծանոթագրություններ

## Արտաքին հղումներ
*'Study in blue: from Conservative party centre to Chateau Despair – in pictures'

Կատեգորիա:Բրիտանացի կին լուսանկարիչներ